
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΓ 2836 (1) 

Τροποποίηση του Ο.Ε,Υ. του Δήμου Ορεστιάδας Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Την 9/1992 απόφαση του Δ.Δ. Ορεστιάδας που υποβλήθηκε με 
το 573/17.2.1992 έγγραφο και αφορά την τροποποίηση του Ο.Ε.Υ. 
του Δήμου. 

2. Τις διατάξεις των άρθρων 164, 167 παρ. 2 και 211 παρ.2 του Δ 
ΚΚ, 12τουΝ. 1188/81. Τις διατάξεις των Νόμων 1586/86,1943/ 
91, 1832/89, και 1735/87, τα Π.Δ. 37α/87, 22/90 και 592/84 
καθώς και την 53560/6.8.86 εγκύκλιο του ΥΠ. ΕΣ. 

3. Την 1/11/21.2.1992 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων του άρθρου 14 του 
Ν. 1586/86, και 

4. Όλα τα στοιχεία του οικείου φακέλου, αποφασίζουμε: 
Εγκρίνουμε την 9/1992 απόφαση του Δ.Σ. περί τροποποιήσεως του 

Ο.Ε.Υ. του Δήμου Ορεστιάδας και ειδικότερα: 

Άρθρο 1 

Η οργανική σύνθεση του Δήμο θα απαρτίζεται από τις παρακάτω 
Υπηρεσίες: 

Α.- Δήμαρχος. 

Β.- Δ/νση δημοτικών Υπηρεσιών. 

Άρθρο 2 

Η Δ/νση των δημοτικών Υπηρεσιών διαρθρώνεται: 

Α. Τμήμα Διοικητικό - Οικονομικό. 

Β. Τμήμα Τεχνικό - Περιβάλλοντος. 


Γ. Γραφείο Ειδικής Υπηρεσίας. 

Άρθρο 3 

Η διάρθρωση των τμημάτων είναι: 

Α. Τμήμα Διοικητικό - Οικονομικό: 
α. Υπηρεσία προσωπικού. 

β. Υπηρεσία Δημοτικής Κατάστασης και Ληξιαρχείου, 
γ. Υπηρεσία - Πρωτοκόλλου - Διεκπεραίωσης - Αρχείου - Δακτυλο- 
γράφου. 

δ. Υπηρεσία Μηχανοργάνωσης. 

ε. Υπηρεσία δημοτικού Συμβουλίου - Δημαρχιακής Επιτροπής, 
στ. Υπηρεσία Δημοσίων Σχέσεων - Τύπου, 
ζ. Υπηρεσία Οργάνωση και διακίνηση Κυβερνητικών Προγραμμά¬ 
των. 

η. Υπηρεσία Εσόδων (φόρων - τελών - δικαιωμάτων), 
θ. Υπηρεσία Λογιστηρίου - Προμηθειών, 
ι. Υπηρεσία ταμειακή. 

Β. Τμήμα Τεχνικό - Περιβάλλοντος: 

α. Υπηρεσία έργων - μελετών - πολεοδομικών Εφαρμογών και σχε¬ 
δίου πόλης. 

β. Υπηρεσία συντηρήσεως εγκαταστάσεων Δημοτικού φωτισμού, 
γ. Υπηρεσία Μηχανολογικού - Κινήσεως και συντηρήσεως αυτ/των. 
δ. Υπηρεσία Δημοτικών Σφαγείων - Νεκροταφείων, 
ε. Υπηρεσία Κήπων και δενδροατοιχιών. 
στ. Υπηρεσία Καθαριότητας. 

Γ. Γραφείο Ειδικής Υπηρεσίας: 

Άρθρο 4 

Θέσεις προσωπικού κατά κλάδους κατηγορία και βαθμούς: 

Α. Μόνιμο Προσωπικό: 

1. Κλάδος ΠΕ 1 Δ/κού με βαθμό Γ-Α: θέσεις 2. 

2. Κλάδος ΠΕ 6 ή ΠΕ 3 ή ΠΕ 4 με βαθμό Γ-Α: θέσεις 1. 

3. Κλάδος ΤΕ 3 Τεχνολόγων Πολ. Μηχανικών με βαθμό Γ-Α: θέ¬ 
σεις 1. 

4. Κλάδος ΤΕ 13 τεχνολόγος Γ εωπονίας με βαθμό Γ -Α: θέσεις 1. 

5. Κλάδος ΤΕ 19 Πληφορικής με βαθμό Γ-Α: θέσεις 1. 

6. Κλάδος ΔΕ 1 Διοικητικού με βαθμό Γ-Α: θέσεις 15. 

7. Κλάδος ΔΕ 5 Δομικών έργων με βαθμό Γ-Α: θέσεις 1. 

8. Κλάδος ΔΕ 6 σχεδιαστών με βαθμό Γ-Α: θέσεις 1. 

9. Κλάδος ΔΕ 14 ελεγκτών εσόδων - εξόδων με βαθμό Γ-Α: θέσεις 

1. 

10. Κλάδος ΔΕ 15 εισπρακτόρων με βαθμό Γ-Α: θέσεις 2. 

11. Κλάδος ΔΕ 23 ειδικού προσωπικού με βαθμό Γ-Α θέσεις 6. 

12. Κλάδος ΔΕ 24 ηλεκτρολόγων με βαθμό Γ-Α: θέσεις 2. 

13. Κλάδος ΔΕ 28 χειριστών μηχανημάτων (ένας χειριστής για τον 
εκσκαφέα και ένα χειριστή για το γκρέϊτερ) με βαθμό Γ-Α: θέσεις 2. 

14. Κλάδος ΔΕ 29 οδηγοί αυτ/των με βαθμό Γ-Α: θέσεις 7. 

15. Κλάδος ΔΕ 30 Τεχν. έργοδ. τοπογράφος με βαθμό Γ-Α: θέσεις 
1. ■ 

16. Κλάδος ΥΕ 1 κλητήρων - θυρωρών - Γενικών καθηκόντων με 
βαθμό Δ-Γ: θέσεις 1. 

17. Κλάδος ΥΕ 16 προσωπικού καθαριότητας για εργασίες καθαρι¬ 
σμού Εσωτερικών και Εξωτερικών χώρων, επιμέλειας κήπων, δενδρο- 
στοιχιών και άλλων βοηθητικών εργασιών) με βαθμό Γ-Δ: θέσεις 27. 

Β. Προσωρινές Θέσεις Προσωπικού με Σχέση Εργασίας Ιδιωτικού Δι¬ 
καίου Αορίστου Χρόνου που υπηρετεί στον Δήμο. 

1. Συνεργείο καθαριότητας: 

Εργάτες 9. 

Οδηγοί 4. 

2. Υπηρεσία Νεκροταφείων: 

Εργάτες 1. 

3. Υπηρεσία Δημοτικών Σφαγείων: 

Εργάτες - Καθαριστές 2. 

4. Υπηρεσία Πρασίνου: 

Εργάτες 1. 

5. Φιλαρμονική: 

Μουσικός 1. 

6. Τεχνική Υπηρεσία: 

Εργάτης - Επιστάτης έργων 1. 

Παρατήρηση: 

Κάθε θέση του παρόντος κεφαλαίου που θα κενωθεί με οποιοδήποτε 
τρόπο Καταργείται Ν. 1476/1984. 

Άρθρο 5 

Η σύνθεση της Δ/νσης, Τμημάτων και Γραφείων είναι: 

Υπηρεσία Δ/νσης δημοτικών Υπηρεσιών: 

Κρίνεται και τοποθετείται ένας υπάλληλος ΠΕΙ με βαθμό Α' ή ΔΕΙ 
με βαθμό Α' ως Διευθυντής (Ν. 1586/86, Ν. 1943/1991). 

Α' Τμήμα Διοικητικό - Οικονομικό: 

Κρίνεται και τοποθετείται ένας υπάλληλος ΠΕΙ, με βαθμό Α' ή ΔΕΙ 
με βαθμό Α’, ως Προϊστάμενος (Ν. 1586/86, Ν. 1843/1991). 

α'. Υπηρεσία Προσωπικού: Ένας υπάλληλος ΔΕΙ Δ/κού με βαθμό 
Γ-Α. 

β'. Υπηρεσία Δημοτικής Κατάστασης και Ληξιαρχείου: τρεις υπάλ¬ 
ληλοι (3) ΔΕ 1 Δ/κού με βαθμό Γ-Α. 

γ'. Υπηρεσία Πρωτοκόλλου - διεκπεραίωσης - Αρχείου - Δακτυλο- 
γράφου: 

Δύο (2) υπάλληλοι ΔΕ 1 Δ/κού με βαθμό Γ-Α και 
β) ένας υπάλληλος ΥΕ 1 κλητήρων - θυρωρών - γενικών Καθηκό¬ 
ντων με βαθμό Δ-Γ. 

δ’ Υπηρεσία Μηχανογράφησης: Ένας (1) υπάλληλος του κλάδου ΤΕ 
19 (πληροφοικής) με βαθμό Γ-Α. 

ε'. Υπηρεσία Δημοτικού Συμβουλίου και Δημαρχιακής Επιτρο¬ 
πής: 

Ένας (1) υπάλληλος ΔΕ 1 Δ/κού με βαθμό Γ-Α. 
στ'. Υπηρεσία Δημοσίων Σχέσεων - τύπου: 

Ένας υπάλληλος Δ/κού ΔΕ 1 με βαθμό Γ-Α. 
ζ\ Υπηρεσία Οργάνωσης και διακίνησης Κυβερνητικών Προγραμ¬ 
μάτων: 

Ένας (1) υπάλληλος ΔΕ 1 με βαθμό Γ-Α. 

η’. Υπηρεσία εσόδων (τελών - φόρων - δικαιωμάτων). 

Δύο (2) υπάλληλοι ΔΕ 1 με βαθμό Γ-Α. 
θ'. Υπηρεσία Λογιστηρίου - Προμηθειών: 

Τρεις (3) υπάλληλοι ΔΕ 1 με βαθμό Γ-Α. 
ι’. Ταμειακή Υπηρεσία: 

1. Ένας υπάλληλος Δ/κού ΔΕ 1 με βαθμό Γ-Α. 

2. δύο (2) υπάλληλοι ΔΕ 15 εισπρακτόρων με βαθμό Γ-Α. 

3. Ένας (1) υπάλληλος ΔΕ 14 ελεγκτής εσόδων και εξόδων με 
βαθμό Γ-Α. 

Β' Τμήμα Τεχνικό - Περιβάλλοντος: 

Κρίνεται και τοποθετείται ένας υπάλληλος ΠΕ 6 ή ΠΕ 3 ή ΠΕ 4 με 
βαθμό Α' ή ΤΕ Τεχνολόγων Πολιτικών Μηχανικών με βαθμό Α', ως 
Προϊστάμενος, (Ν.1586/86, Ν. 1943/1991). 

α. Υπηρεσία μελετών έργων, εκτέλεσης έργων, Πολεοδομικών εφαρ¬ 
μογών και σχεδίου πόλεως: 

1. Ένας (1) υπάλληλος ΠΕ6 τοπογράφων μηχανικών ή ΠΕ 3 Πολι¬ 
τικών Μηχανικών ή ΠΕ 4 Αρχιτεκτόνων Μηχανικών με βαθμό Γ-Α ή 
ΤΕ 3 Τεχνολόγων Πολιτικών Μηχανικών με βαθμό Γ-Α. 

2. Ένας (1) υπάλληλος ΔΕ 5 δομικών έργων με βαθμό Γ-Α. 

3. Ένας (1) υπάλληλος ΔΕ 6 σχεδιαστών με βαθμό Γ-Α. 

4. Ένας (1) υπάλληλος ΔΕ 30 με βαθμό Γ-Α. 

β. Υπηρεσία συντήρησης εγκαταστάσεων Δημοτικού φωτισμού: 

1. δύο (2) υπάλληλοι ΔΕ 24 ηλεκτρολόγων με βαθμό Γ-Α. 

2. Ένας (1) υπάλληλος ΥΕ 16 εργάτης καθαριοτήτος με βαθμό Δ-Γ. 


γ’. Υπηρεσία μηχανολογικού - κινήσεως και συντηρήσεως αυτ/των: 

1. δύο υπάλληλοι ΔΕ 28 χειρισταί μηχανημάτων (ένας χειριστής του 
εκσκαφέα και ένας του γκρέϊντερ) με βαθμό Γ-Α. 

2. Επτά (7) υπάλληλοι ΔΕ 29 (οδηγοί αυτ/των) με βαθμό Γ-Α. 

δ.' Υπηρεσία Δημοτικών Σφαγείων - Νεκροταφείων: 

1. Τρεις (3) υπάλληλοι ΥΕ 16 εργάτες καθαριότητος με βαθμό Δ-Γ. 

ε'. Υπηρεσία κήπων και δενδροστοιχιών: 

1. Ένας (1) υπάλληλος ΤΕ 13 τεχνολόγος γεωπονίας με βαθμό 
Γ-Α. 

2. Εξι (6) υπάλληλοι ΥΕ 16 εργάτες επιμέλειας κήπων και δεδρο- 
στοιχιών με βαθμό Δ-Γ. 

στ'. Υπηρεσία Καθαριότητος: 

1. Δέκα επτά (17) υπάλληλοι ΥΕ 16 προσωπικού καθαριότητας με 
βαθμό Δ-Γ, εκ των οποίων μία καθαρίστρια του Δημοτικού Καταστήμα¬ 
τος. 

Γ' Γραφείο Ειδικής Υπηρεσίας: 

1. Έξι (6) υπάλληλοι ΔΕ 23 (Δημοτική Αστυνομία) με βαθμό Γ-Α. 

Προΐσταται ανώτερος υπάλληλος του Δήμου σύμφωνα με τις διατά¬ 
ξεις του αρθρ. 9 παρ. 4 του Ν. 1586/86. 

Άρθρο 6 

Προσόντα διορισμού στον εισαγωγικό του άρθρου 4ου του παρόντος 
παρ. Α ορίζονται: 

1. Κλάδος ΠΕ 1 Διοικητικού: 

Πτυχίο ή δίπλωμα νομικής ή Πολιτικών ή Οικονομικών επιστημών 
ή κοινωνιολογίας ή διοίκησης επιχειρήσεων ΑΕΙ της ημεδαπής ή πτυ¬ 
χίο ή δίπλωμα του Οικονομικού Πανεπιστημίου Αθηνών ή του Παντείου 
Πανεπιστημίου Κοινωνικών και πολιτικών Επιστημών ή του Πανεπι¬ 
στημίου Πειραιώς ή Ανωτάτης Βιομηχανικής Σχολής Θεσ/νίκης της 
ημεδαπής ή ισότιμης, αντίστοιχης ειδικότητας σχολών της αλλοδαπής. 

2. Κλάδος ΠΕ 6 Τοπ. Μηχανικών ή ΠΕ 3 Πολιτικών Μηχανικών ή 
ΠΕ 4 Αρχιτεκτόνων Μηχανικών: 

Το ομόνυμο, κατά περίπτωση, πτυχίο ή δίπλωμα ΑΕΙ της ημεδαπής 
ή ισοτίμου αντίστοιχης ειδικότητας σχολών της (αλλοδαπής. 

3. Κλάδος ΤΕ 3 Τεχνολόγων Πολιτικών Μηχανικών: 

Πτυχίο ή δίπλωμα ειδικότητας τεχνολόγων Πολιτικών Μηχανικών 
ΤΕΙ της ημεδαπής ή ισοτίμων τίτλων της ημεδαπής ή αλλοδαπής ή 
ΚΑΤΕΕ ή ισοτίμων σχολών της ημεδαπής ή «αλλοδαπής. 

4. Κλάδος ΤΕ 13 τεχνολόγος Γεωπονίας: 

Πτυχίο ή δίπλωμα ειδικότητας φυτικής παραγωγής ΤΕΙ της ημεδα¬ 
πής ή ισοτίμων τίτλων σχολών της ημεδαπής ή αλλοδαπής ή ΚΑΤΕΕ ή 
ισοτίμων σχολών της ημεδαπής ή (αλλοδαπής. 

5. Κλάδος ΠΕ 19 Πληροφορικής: 

Πτυχίο ή δίπλωμα πληροφορικής (50ΕΤΨΑΚΕ) ΤΕΙ ή τίτλος σπου¬ 
δών, αντίστοιχης ειδικότητας, ισοτίμων σχολών της ημεδαπής ή αλλο¬ 
δαπής. 

Σε περίπτωση που δεν είναι δυνατή η κάλυψη των θέσεων από υπο¬ 
ψηφίους με τα ανωτέρω προσόντα, επιτρέπεται ο διορισμός με πτυχίο ή 
δίπλωμα ΤΕΙ ή ισοτίμων σχολών της ημεδαπής ή αλλοδαπής ή ΚΑ¬ 
ΤΕΕ ή ισοτίμων σχολών της ημεδαπής ή αλλοδαπής και επιπλέον πι¬ 
στοποιητικό σπουδών ή ισοτίμων σχολών της ημεδαπής ή «αλλοδαπής 
σε θέματα αντίστοιχης, κατά περίπτωση, ειδικότητας (δΟΡΤΨΑΗΕ). 
Σε περίπτωση που δεν είναι δυνατή η κάλυψη των θέσεων από υπο«|>η- 
φίους με πιστοποιητικό σπουδών ΤΕΙ, επιτρέπεται ο διορισμός με πτυ¬ 
χίο ή δίπλωμα ΤΕΙ ή ΚΑΤΕΕ και σχετική, κατά περίπτωση ειδικότη¬ 
τας, εμπειρία δύο τουλάχιστον ετών. 

6. Για τους κλάδους ΔΕ 1 Διοικητικών, ΔΕ 14 Ελεγκτή Εσόδων - 
Εξόδων ΔΕ 15 εισπρακτόρων: 

Προσόν διορισμού στον εισαγωγικό βαθμό, ορίζεται, για μια πενταε¬ 
τία από την έναρξη ισχύος του Ν. 1586/1986(1.4.1986), απολυτή¬ 
ριος τίτλος λυκείου γενικής κατεύθυνσης ή ενιαίου πολυκλαδικού λυ¬ 
κείου, χωρίς ειδικότητα ή τεχνικού ή επαγγελματικού λυκείου ή τεχνι¬ 
κού - επαγγελματικού λυκείου, χωρίς ειδικότητα ή εξαταξίου γυμνα¬ 
σίου ή τμήματος υπαλλήλων γραφείου (διοίκησης) ή τμήματος υπαλλή¬ 
λων λογιστηρίου, τεχνικού ή επαγγελματικού λυκείου ή τεχνικού - 
επαγγελματικού λυκείου ή κλάδου διοικητικών Υπηρεσιών - γραμμα¬ 
τέων ή κλάδου οικονομίας ενιαίου πολυκλαδικού Λυκείου. Για την επο¬ 
μένη πενταετία οι θέσεις των κλάδων καλύπτονται κατά το ήμισυ από 
κατόχους απολυτηρίου τίτλου σχολών του προηγουμένου εδαφίου και 
κατά το ήμισυ από κατόχους απολυτηρίου τίτλου κλάδων διοικητικών 
υπηρεσιών - γραμματέων ή οικονομίας ενιαίου πολυκλαδικού λυκείου ή 
τμημάτων υπαλλήλων γραφείου (διοίκησης) ή υπαλλήλων λογιστηρίου 
τεχνικού - επαγγελματικού λυκείου. Μετά την συμπλήρωση της δεύτε- 

ρης πενταετίας, οι θέσεις των παραπάνω κλάδων καλύπτονται αποκλει¬ 
στικά από κατόχους απολυτηρίου τίτλου κλάδων ή τμημάτων της περί¬ 
πτωσης β'του προηγουμένου εδαφίου (άρθρο 17 παρ. 13 Ν. 1586/86 
ΦΕΚ 37Α). Για όλες τις παραπάνω περιπτώσεις, ορίζεται ως πρόσθετο 
προσόν διορισμού η άριστη γνώση ελληνικής δακτυλογραφίας. 

7. Για τους κλάδους ΔΕ 4 δομικών έργων, ΔΕ 6 σχεδιαστών, ΔΕ 24 
ηλεκτρολόγων, ΔΕ 28 χειριστών μηχανημάτων, ΔΕ 29 οδηγών αυτ/ 
των, ΔΕ 30 τεχνικών: 

Ομώνυμος ή αντίστοιχος ή συναφής κατά ειδικότητα απολυτήριος τί¬ 
τλος ενιαίου πολυκλαδικού λυκείου ή τεχνικού επαγγελματικού λυκείου 
ή τεχνικής - επαγγελματικής σχολής δευτεροβάθμιας εκπαίδευσης ή 
σχολής μαθητείας του ΟΑΕΔ του Ν. 1346/1983 (ΦΕΚ 46/Α') ή άλ¬ 
λου ισοτίμου τίτλου σχολικής μονάδας της ημεδαπής ή αλλοδαπής. 
Κάθε φορά που, αφού τηρηθούν οι υφιστάμενες διατάξεις, δεν καθίστα¬ 
ται δυνατή η πλήρωση κενών θέσεων κλάδων ΔΕ 24 ηλεκτρολόγων, 
ΔΕ 28 χειριστών μηχανημάτων έργων, ΔΕ 29 οδηγών αυτ/των, ΔΕ 
30 τεχνιτών, επιτρέπεται ο διορισμός με προσόν απολυτήριο τίτλο αντί¬ 
στοιχης ειδικότητας αναγνωρισμένης κατώτερης τεχνικής σχολής ή 
αντίστοιχης εμπειρίας. 

8. Για τον κλάδο ΔΕ 23 ειδικού προσωπικού (Δημοτική Αστυνο¬ 
μική): 

Τα τυπικά προσόντα αυτού του κλάδου είναι τα ίδια με την παρ. 6 του 
αρθρ. 6, χωρίς να απαιτείται γνώση δακτυλογραφίας και επί πλέον τα 
παρακάτω: α) ανάστημα: οι άνδρες 1,70 μ. και οι γυναίκες 1,65 μ. 
τουλάχιστον και στηθική περίμετρο σε εκπνοή μόνο οι άδρες 0,83 μ. 
τουλάχιστον, β) Γενική φυσική ικανότητα και σωματικά, ψυχικά και 
πνευματικά προσόντα, που να ανταποκρίνονται στις απαιτήσεις του έρ¬ 
γου της ειδικής αυτής Υπηρεσίας, γ) άδεια ικανότητας οδήγησης μοτο¬ 
ποδηλάτου. (σχετικά Π.Δ. 434/1982, 592/84 και το άρθρο 25 παρ. 
2 του Π.Δ. 323/1989). 

9. Για τους κλάδους ΤΕ 1 κλητήρων - Γενικών καθηκόντων, ΥΕ 16 
προσωπικού καθαριότητος: 

Για εργασίες καθαρισμού εσωτερικών και εξωτερικών χώρων, επιμέ¬ 
λειας κήπων και δενδροστοιχιών και άλλες βοηθητικές εργασίες: Απο¬ 
λυτήριος τίτλος υποχρεωτικής εκπαίδευσης (δηλαδή απολυτήριο τριτα¬ 
ξίου Γυμνασίου ή για υποψηφίους που έχουν αποφοιτήσει μέχρι και το 
έτος 1980 απολυτήριο δημοτικού Σχολείου) ή απολυτήριος τίτλος κα¬ 
τώτερης τεχνικής σχολής του Ν.Δ. 580/1970). 

Άρθρο 7 

Αρμοδιότητες και Αντικείμενα κάθε Υπηρεσίας: 

1. Προϊστάμενος Δ/νσης των Δημοτικών Υπηρεσιών: 

α) Προΐσταται ολοκλήρου του προσωπικού του Δήμου και ασκεί τον 
έλεγχο και την εποπτεία σε όλες τις δημοτικές υπηρεσίες. 

β) Παρέχει τις αναγκαίες οδηγίες στο προσωπικό για την ακριβή 
εκτέλεση της αποστολής τους. 

γ) θεωρεί τα καταρτιζόμενα από τις διάφορες υπηρεσίες έγγραφα, 
που απευθύνονται προς Δημόσιες Υπηρεσίες, δια μονογραφής των σχε¬ 
δίων αυτών, πριν τα υπογράψει ο Δήμαρχος. 

δ) Παρακολουθεί την νομοθεσία και την Νομολογία που ενδιαφέρει 
τον Δήμο και ενημερώνει τις δημοτικές Υπηρεσίες με ερμηνευτικές 
εγκυκλίους. 

ε) Παίρνει και αποσφραγίζει την αλληλογραφία και αφού λάβει 
γνώση και μονογράψει ο Δήμαρχος ή απουσία του ο Αντιδήμαρχος, την 
στέλνει στις αρμόδιες υπηρεσίες δια μέσου του γραφείου του πρωτοκόλ¬ 
λου. 

στ) Τηρεί το εμπιστευτικό πρωτόκολλο και αρχείο του Δήμου και θε¬ 
ωρεί όλες τις καταστάσεις μισθοδοσίας και δαπανών προμηθειών. 

ζ) Εισηγείται μέτρων για την πιό οικονομική και ορθολογική λειτουρ¬ 
γία των δημοτικών Υπηρεσιών. 

η) Αλληλογραφεί και παρακολουθεί την πορεία των δικαστικών υπο¬ 
θέσεων του Δήμου. 

θ) Εποπτεύει για την σύντομη διατύπωση των αποφάσεων του Δημο¬ 
τικού Συμβουλίου και της Δημαρχιακής Επιτροπής και μετά του Προϊ¬ 
σταμένου του Τμήματος Δ/νσεως εισηγείται τις τροποποιήσεις ή προ¬ 
σαρμογές του ΟΕΥ του Δήμου. 

2. Ο Προϊστάμενος του Τμήματος Διοικητικής και Οικονομικής 
Υπηρεσίας έχει την άμεση παρακολούθηση των Υπηρεσιών του τμήμα¬ 
τος και φροντίζει μετά του Προϊσταμένου Δ/νσης για την απρόσκοπτη 
και ομαλή λειτουργία του τμήματος. 

Ασχολείται με την σύνταξη εισηγήσεων προς την Δημαρχιακή Επι¬ 
τροπή και το δημοτικό Συμβούλιο θεμάτων του τμήματός του. 

Φροντίζει για την εφαρμογή των Νόμων και εγκυκλίων που αφορούν 


το τμήμα, φροντίζει για την έγκαιρη απάντηση σε έγγραφα και αιτήσεις 
Υπηρεσιών και θεμάτων από τα γραφεία της αρμοδιότητός του. 

3. Υπηρεσία Προσωπικού: 

Φροντίζει και ενεργεί για τους διορισμούς, προαγωγές, άδειες, ποι¬ 
νές, απολύσεις και κάθε ζήτημα που αφορά το τακτικό προσωπικό του 
Δήμου, σύμφωνα με τις διατάξεις των Νόμων και εγκυκλίων. 

Τηρεί το μητρώο των Υπαλλήλων. Ασχολείται με την σύνταξη των 
απαιτουμένων δικαιολογητικών για την απονομή σύνταξης στους υπαλ¬ 
λήλους. 

Συγκεντρώνει κάθε χρόνο τις εκθέσεις των Προϊσταμένων επί της 
Υπηρεσιακής εν γένει καταστάσεως των υπαλλήλων. 

Ασχολείται με την μελέτη και εφαρμογή των συλλογικών συμβάσεων 
εργασίας και δίνει κάθε αναγκαία πληροφορία για τη σωστή εφαρμογή 
αυτών. Διεκπεραιώνει κάθε σχετική εργασία για την πρόσληψη, χορή¬ 
γηση επιδόματος πολυετούς Υπηρεσίας και απόλυση του επί σχέσει ιδι¬ 
ωτικού δικαίου προσωπικού. 

4. Υπηρεσία Δημοτικής Καταστάσεως και Ληξιαρχείου: 

Ασχολείται με την τήρηση των δημοτολογίων και την ενημέρωσή 

τους για κάθε μεταβολή, εφαρμόζοντας ότι προσδιορίζει η νομοθεσία για 
τα δημοτολόγια. Καταρτίζει και ενηρώνει τα Μ. Αρρένων, καθώς επί¬ 
σης και τους στρατολογικούς πίνακες και διεκπεραιώνει κάθε είδους ερ¬ 
γασία για στρατολογικά θέματα, που ανήκει στον Δήμο. 

Εκδίδει πιστοποιητικά, οιντίγραφα, αποσπάσματα, βεβαιώσεις που 
σχετίζονται με τα παραπάνω καθήκοντά του. Ασχολείται επίσης με την 
κατάρτιση και την (αναθεώρηση των εκλογικών κα .\' όγων. 

Ασχολείται με την κατάρτιση και τήρηση των λη '· ών βιβλίων 
και φακέλλων, με την σύνταξη ληξιαρχικών πράξε· ιπασμάτων 

και αντιγράφων με βάση την νομοθεσία, ως και με κ ^,ιόθεση λη¬ 
ξιαρχικής φύσεως. Ακόμα ασχολείται με κάθε θέμα, πε χ;ι σχέση με 
τους πολιτικούς γάμους, με την Ελληνική Ιθαγένεια, εκλογικά βιβλιά¬ 
ρια, με Βουλευτικές και δημοτικές εκλογές. Στέλνει κάθε μήνα στη Στα¬ 
τιστική Υπηρεσία τα δελτία όλων των Ληξιαρχικών πράξεων και στη 
ΔΟΥ τα δελτία θανάτων των αποβιωσάντων. 

5. Υπηρεσία διεκπεραίωσης - πρωτοκόλλου - αρχείου - δακτυλογρά- 
φου: 

Τηρεί το γενικό πρωτόκολλο του Δήμου και ενεργεί την πρωτοκόλ- 
λληση όλων των εγγράφων και κρατά τα σχετικά βιβλία. Διεκπεραιώνει 
τα έγγραφα που προσάγονται σ’ αυτό. 

Κρατά το αρχείο όλων των υπηρεσιών, καθώς και το αρχείο των 
ΦΕΚ και των εντύπων που ενδιαφέρουν τον Δήμο. Φροντίζει επίσης για 
την τοιχοκόλληση και επίδοση των εγγράφων. 

Πραγματοποιεί ακόμα την δακτυλογράφιση κάθε είδους αποφάσεων 
και εγγράφων όλων των υπηρεσιών, ασχολείται με την διεκπεραίωση 
και κατανομή της (αλληλογραφίας στα διάφορα τμήματα. 

Επιδίδει όλα τα έγγραφα του Δήμου και εκτελεί τις εντολές του Δη¬ 
μάρχου του Διευθυντή, των Προϊσταμένων για κάθε αντικείμενο της αρ- 
μοδιότητάς του. 

6. Υπηρεσία Μηχανογράφησης: 

θα μεριμνήσει για την σύνταξη μελέτης, σύμφωνα με τις ισχύουσες 
διατάξεις, προκείμενου να εφαρμοσθεί η μηχανογράφηση στις Υπηρε¬ 
σίες του Δήμου και στη συνέχεια ο συντονισμός, ο προγραμματισμός και 
χειρισμός των μηχανημάτων. 

7. Υπηρεσία Δημοτικού Συμβουλίου και Δημαρχιακής Επιτρο¬ 
πής: _ 

Κάνει κάθε εργασία που έχει σχέση με θέματα του Δημοτικού Συμ¬ 
βουλίου και της Δημαρχικής Επιτροπής. Καταρτίζει τα θέματα της 
ημερήσιας διάταξης και τις κοινοποιεί κατά τις διατάξεις του κώδικα. 
Τηρεί πρόχειρα πρακτικά των συζητουμένων θεμάτων, συντάσσει τα 
πρακτικά και τις αποφάσεις αυτών, και μεριμνά για την υποβολή αντι¬ 
γράφων και αποφάσεων στην Νομαρχία και σε κάθε άλλη Υπηρεσία 
πρόσωπο ή Αρχή. Διαβιβάζει στις επιτροπές του Δημοτικού Συμβουλίου 
τα θέματα που τους αναθέτει για μελέτη το Δημοτικό Συμβούλιο. Τηρεί 
ευρετήριο των αποφάσεων. 

8. Υπηρεσία Δημοσίων Σχέσεων και Τύπου: 

Προγραμματίζει και οργανώνει τις γιορτές - τελετές - δεξιώσεις - 

γεύματα - διαλέξεις κ.λπ. Οργανώνει την υποδοχή και φιλοξενεία Ελλή¬ 
νων και ξένων φιλοξενουμένων του Δήμου. Ενημερώνει το κοινό και 
ασχολείται με σύνταξη και έκδοση ενημερωτικών εντύπων. Προβάλλει 
τις δραστηριότητες του Δήμου από τα μέσα μαζικής ενημέρωσης. 
Κρατά αρχείο δημοσιεύσεων του τύπου που αφορούν τον Δήμο, καθώς 
και θεμάτων που αφορούν την Τοπική Αυτοδιοίκηση. Φροντίζει για την 
έγκαιρη δημοσίευση των διαφόρων ανακοινώσεων. 

9. Υπηρεσία Ογάνωσης και διακίνησης Κυβερνητικών Πρόγραμμά- 

των: 

Κάνει όλη την εργασία που σχετίζεται με τις συνοικιακές συνελεύσεις 
και τα συνοικιακά συμβούλια. 

Ασχολείται με τον συντονισμό οργάνωση και λειτουργία της Δημοτι¬ 
κής Επιτροπής παιδείας και των σχολικών επιτροπών. Σε συνεργασία 
με την σχετική Υπηρεσία του Δήμου καταρτίζει κατ’ έτος το πρόγραμμα 
επισκευής και συντήρησης των διδακτηρίων του Δήμου και φροντίζει 
για την κατανομή των πιστώσεων στις σχολικές Επιτροπές. 

Φροντίζει για την εφαρμογή των προγραμμάτων Αθλητισμού και για 
την εφαρμογή κάθε νέου προγράμματος της Κυβέρνησης που ανατίθε¬ 
ται στον Δήμο. 

10. Υπηρεσία εσόδων (φόρων - τελών - δικαιωμάτων): 

Φροντίζει για τα θέματα της Δημοτικής Περιουσίας και την προστα¬ 
σία της. 

Διεκπεραιώνει την διαδικασία της βεβαίωσης των φόρων - τελώ και 
δικαιωμάτων που είναι: 

Τελών καθαριότητος, δημοτικού φωτισμού και φόρου ηλεκτροδοτου¬ 
μένων χώρων. 

Τελών πεζοδρομίου. Λαϊκής Αγοράς, διαφημίσεων. 

Δικαιωμάτων επί των εκτελουμένων έργων, βοσκίων, ποτιστρών. 

Των παραβάσεων ΚΟΚ και κάθε σχετικής βεβαίωσης με τις οδικές, 
δενδροκηπευτικές, σηματοδοτικές και ηλεκτροφωτιστικές ζημίες και 
κααστροφές. 

Τη βεβαίωση του φόρου Παρεπιδημούντων και τέλους επί των εκδι- 
δομένων λογαριασμών Κέντρων Πολυτελείας, Οικοδομών, και δικαιώ¬ 
ματος τομής δρόμων. 

Χορηγεί τις σχετικές βεβαιώσεις και άδειες επί των αντικειμένων του 
Γραφείου, καθώς και κτηνοτροφικών και μελισσοκομικών που δηλώνο¬ 
νται στο Γραφείο για τη σχετική επιβολή των τελών. 

Τηρεί φακέλλους ξεχωριστά για κάθε έσοδο και με τη σχετική Νομο¬ 
θεσία και νομολογία. 

Συντάσσει τις σχετικές"εισηγήσεις για την αυξομείωση των εσόδων 
του Γραφείου και στη συνέχεια τις σχετικές αποφάσεις της Δημαρχιακής 
Επιτροπής και του Δημοτικού Συμβουλίου. 

Η δακτυλογράφηση των εγγράφων του Γ ραφείου γίνεται από τον αρ¬ 
μόδιο Υπάλληλο του Γραφείου. 

Λαμβάνει και καταχωρεί σε ειδικό βιβλίο τις προσφυγές που υποβάλ¬ 
λονται από τους φορολογουμένους, συντάσσει τις αντίστοιχες εκθέσεις 
του άρθρου 5 παρ. 2 του Ν. 25/1976 και τις επισυνάπτει στις δικογρα¬ 
φίες με όλα τα σχετικά που αφορούν τη βεβαίωση του εσόδου. 

Επιμελείται και παρακολουθεί την άσκηση, προσφυγών ή εφέσεων 
και σε συνεγασία με το Νομικό Σύμβουλο και τη Δημαρχική Επιτροπή 
υπερασπίζεται των δικαιωμάτων του Δήμου. 

Ενημερώνει το σχετικό βιβλίο προσφυγών και εφέσεων και τηρεί αρ¬ 
χείο αποφάσεων των Διοικητικών Δικαστηρίων και δίδει τις σχετικές 
εντολές στο δημοτικό Ταμία του Δήμου για τις τυχόν αυξομειώσεις των 
εσόδων που προέρχονται από τις Διοικητικές αποφάσεις. 

11. Υπηρεσία Λογιστηρίου - Προμηθειών: 

Επιμελείται της εκκαθάρισης και εντολής πληρωμής κάθε δαπάνης 
του Δήμου. 

Ελέγχει τα δικαιολογητικά κάθε δαπάνης για να διαπιστώνει αν 
αυτά είναι πλήρη σύμρωνα με το Νόμο. 

Μετά τον έλεγχο των δικαιολογητικών εκδίδει τα σχετικά χρηματικά 
εντάλματα και μέσα στα όρια των πιστώσεων του Προϋπολογισμού. 

Μετά την υπογραφή των ενταλμάτων από τους αρμοδίους, τα πρω¬ 
τότυπα στέλνονται στο Ταμείο και τα στελέχη αφού καταχωρηθούν στα 
σχετικά βιβλία παραμένουν στο αρχείο. 

Καταρτίζει σε συνεργασία με το Γραφείο προσόδων και Προϊστάμενο 
του Τμήματος Οικονομικού - Διοικητικού, τον προϋπολογισμό του Δή¬ 
μου και την εισηγητική έκθεση. 

Παρακολουθεί γενικά την πορεί εκτέλεσης του προϋπολογισμού, ει- 
σηγείται την αναμόρφωση αυτού, με την εγγραφή νέων εσόδων, την ενί¬ 
σχυση των ανεπαρκών και τη δημιουργία νέων πιστώσεων. 

Κάνει κάθε συνεργασία που αφορά σε θέματα προϋπολογισμού τις 
προβλέψεις για την έκβαση αυτού, σύμφωνα με τα αποτελέσματα από 
την πορεία της εκτέλεσης αυτού. 

Τηρεί τα βιβλία, ημερολογίων, και καθολικών εξόδων και κάθε άλλο 
βιβλίο που προβλέπει ο Νόμος για το Γραφείο. 

Τηρεί το μισθολογικό Μητρώο των υπαλλήλων και του εργατοτεχνι- 
κού προσωπικού του επί σχέσει ιδιωτικού δικαίου. 

Τηρεί ιδιαιτέρους φακέλλους που περιλαμβάνουν τις σχετικές διατά¬ 
ξεις Νόμων, κανονισμών, εγκυκλίων συμβολαίων για τον ορθολογικό 
έλεγχο των δικαιολογητικών δαπανών. 


Τηρεί σε φακέλλους όλα τα ασφαλιστικά συμβόλαια και παρακολου¬ 
θεί αυτά, προκειμένου να ενημερώσει τα σχετικά έγγραφα για την ανα¬ 
νέωσή τους. 

Συντάσσει τις μισθολογικές καταστάσεις πληρωμής του προσωπικού 
του Δήμου και χορηγεί τις σχετικές βεβαιώσεις που αφορούν τις αποδο¬ 
χές των μισθοδοτουμένων. 

Η διενέργεια όλων των προμηθειών του Δήμου είτε δια δημοπρασίας 
είτε απ’ ευθείας κατά τις διατάξεις των σχετικών Νόμων ή αποφάσεων 
των Υπουργείων. 

Η έγκαιρη σύνταξη των όρων συγγραφής υποχρεώσεων κάθε προμή¬ 
θειας δια δημοπρασίας και η εντός των νομίμων προθεσμιών διεξαγωγή 
αυτής. 

Η σύνταξη πρωτοκόλλων και παντός άλλου δικαιολογητικού παρα¬ 
λαβής των διαφόρων υλικών. 

Η παρακολούθηση της κανονικής εκτέλεσης κάθε προμήθειας και η 
έγκαιρη αποστολή δικαιολογητικών αυτής για έκδοση των ενταλμάτων 
πληρωμής. » 

Η τήρηση βιβλίων ημερολογίου των αναλαμβανομένων Υποχρεώ¬ 
σεων, βιβλίου ημερολογίου εισαγωγής των προμηθειών, βιβλίου ημε¬ 
ρολογίου καταχωρήσεως όλων των εκδιδομένων πρωτοκόλλων προμή¬ 
θειας υλικών, βιβλίου ημερολογιακό εξαγωγής του προμηθευομένου 
υλικού. 

Η εισαγωγή και διαφύλαξη στην αποθήκη του προμηθευτικού υλικού 
για τις ανάγκες του Δήμου, καθώς και η συγκέντρωση και η εκποίηση 
δια δημοπρασίας του άχρηστου υλικού. 

Η υποβολή στο τέλος κάθε μηνός κατάστασης κινήσεως αποθήκης. 

12. Υπηρεσία Ταμειακή: 

Επιμελείται της κοινοποίησης των ατομικών ή ειδικών προσκλήσεων 
προς τους οφειλέτες και της βεβαίωσης των απευθείας βεβαιουμένων 
εσόδων του Δήμου, καθώς και την εκκαθάριση των οφειλών των υπό- 
χρεων. 

Εκδίδει τα σχετικά σημειώματα για την είσπραξη των διαφόρων τε¬ 
λών και δικαιωμάτων μέσα στο Δημοτικό Κατάστημα. 

Παίρνει τα νομικά μέτρα κατά των οφειλετών του Δήμου και γενικά 
κάθε μέτρο για την προστασία των συμφερόντων του Δήμου. 

Ενεργεί τον έλεγχο των κάθε φύσεως εισπράξεων και τακτοποιεί λο¬ 
γιστικά τις εισπράξεις που πραγματοποιούνται από τα αρμόδια όργανα. 

Βγάζει χωριστά για κάθε παραλαβή χρημάτων τα σχετικά γραμμά¬ 
τια παραλαβής με χρηματικό λογαριασμό, τακτοποιητές εισπράξεις, 
σύμφωνα με τις διατάξεις «περί οικονομικής Δ/νσης και λογιστικού των 
Δήμων και Κοινοτήτων» και παραδίδει αυτά στο αρμόδιο διαχειριστή 
για την εισαγωγή των εισπράξεων στο Δημοτικό Ταμείο. 

Επιμελείται της είσπραξης των βεβαιουμένων εσόδων του Δήμου. 

Κάνει τον έλεγχο των δικαιολογητικών που συνοδεύουν τα χρημα¬ 
τικά εντάλματα, σύμφωνα με τις διατάξεις «περί οικονομικής Δ/νσης 
και Λογιστικού των Δήμων και Κοινοτήτων». 

Κάνει τις αποδόσεις των κρατήσεων προς τα δικαιούχα Ταμεία. 

Συγκεντρώνει και καταχωρεί στα σχετικά λογιστικά βιβλία τις ει¬ 
σπράξεις και τις πληρωμές του Δήμου. 

Καταρτίζει τα μηνιαία Ταμειακά δελτία και στο τέλος κάθε χρόνου 
καταρτίζει τον απολογισμό των εσόδων και εξόδων του Δήμου. 

Κάνει όλες τις πληρωμές σύμφωνα με τα χρηματικά εντάλματα που 
εκδίδονται από το Γραφείο του Λογιστηρίου. 

Μεριμνά για την αγορά των ενσήμων του ΙΚΑ και την επικόλλησή 
τους στα ασφαλιστικά βιβλιάρια των εργαζομένων. 

13. Τμήμα Τεχνικό - Περιβάλλοντος: 

Ο Προϊστάμενος έχει την εποπτεία και τον έλεγχο της καλής λειτουρ- 
γείας των Υπηρεσιών του Τμήματος. 

Φροντίζει για την σύνταξη μελετών για τα κάθε φύσεως δημοτικά 
έργα που εκτελούνται εργολαβικά και δΓ αυτεπιστασίας. 

Σχηματοποιεί σε μιά μελέτη και σ’ ενιαίους όρους δημοπράτησης 
όπου απαιτείται τούτο την αντίστοιχη αρχιτεκτονική και ηλεκτρομηχα- 
νολογική μελέτη για έργα της κατηγορίας αυτής. 

Επιβλέπει και διεκπεραιώνει κάθε διαδικασία που αφορά την εκτέ¬ 
λεση των έργων ή προμηθειών, την εγκατάσταση του εργολάβου, τον 
έλεγχο της σωστής εφαρμογής των όρων της σύμβασης για την καλή 
ποιοτική εργασία και σύμφωνα με τη μελέτη εκτέλεσης των έργων. 

Η παρακολούθηση της κανονικής προόδου των εργασιών, η παράδο- 
σις των υλικών, ο έλεγχος των επιμετρήσεων, η σύνταξη των λογαρια¬ 
σμών, η έγκαιρη σύνταξη και εισήγηση για έγκριση συγκριτικών πινά¬ 
κων, η εφαρμογή του Νόμου «περί αναπροσαρμογής τιμών» και των 
σχετικών με το Νόμο επίλυση διαφορών με τους εργολάβους ή προμη¬ 
θευτές. 

Τηρεί φακέλλους έργων και προμηθειών με όλα τα στοιχεία, σύμ¬ 
φωνα με τις διατάξεις του νόμου «περί εκτέλεσης δημοτικών και Κοινο¬ 
τικών έργων» και αρχειοθετεί με σύστημα εύκολο για την ανεύρεση και 
παρακολούθηση, ενημέρωση και συμπλήρωση. 

Συγκεντρώνει στοιχεία για τη συμπλήρωση, συντήρηση και βελτί¬ 
ωση των δημοτικών έργων και υποβοηθεί τη Δ/νση του Δήμου με δια¬ 
μόρφωση αυτών σε συγκεκριμένες προτάσεις, για τον καταρτισμό των 
τεχνικών προγραμμάτων εκτελεστέων έργων, 

Διεκπεραιώνει τις αιτήσεις για τη χορήγηση αδειών τομής των οδο¬ 
στρωμάτων των κοινοφελών οργανισμών, σύμφωνα με τις διατάξεις 
των σχετικών Νόμων και τις αποφάσεις του Δημοτικού Συμβουλίου και 
του Δημάρχου, παρακολουθεί τη σωστή εφαρμογή αυτών και ελέγχει 
την πλήρη και έντεχνη αποκατάσταση των ζημιών που προκλήθη- 
καν. 

Συγκεντρώνει τις πληροφορίες και καταγγελίες για φθορές στα Δη¬ 
μοτικά έργα και επιμελείται της αμέσου επισκευής αυτών, ή της έντα¬ 
ξης σε πρόγραμμα γενικότερης αντιμετώπισης και παρέχει στοιχεία 
υπευθύνων και κόστος στο αρμόδιο Γραφείο για τον σχετικό καταλογι¬ 
σμό αποζημιώσεων στο Δήμο. 

Φροντίζει για την προστασία του περιβάλλοντος από υγιεινής και αι¬ 
σθητικής άποψης, τη συλλογή στοιχείων, τον έλεγχο και την πληροφό¬ 
ρηση - πρόληψη. 

Συλλέγει στοιχεία ρύπανσης του περιβάλλοντος, εντοπίζει τις πηγές 
αυτής και τις καταγράφει, ενημερώνοντας σχετικά τα αρμόδια κλιμάκια 
του ΥΧΟΙΙ και συμμετέχοντος στις διενεργούμενες αυτοψίες. 

Παρακολουθεί την πιστή εφαρμογή των μέτρων των διατασσομένων 
δια των εκθέσεων αυτοψίας που εκδίδει το κλιμάκιο ελέγχου. 

Μελετάει και προτείνει λύσεις για την αντιμετώπιση των προβλημά¬ 
των που ανακύπτουν, είτε μεμονωμένων, είτε γενικών, προκειμένου να 
αποκατασταθεί η φυσική ισορροπία στο περιβάλλον που έχει διαταρα- 
χθεί από πλευράς μόλυνσης, βραχυπρόθεσμα και μακροπρόθεσμα. 

Επιμελείται της συγκέντρωσης στοιχείων για την εφαρμογή καταλ¬ 
λήλων μέτρων επίλυσης των διαφόρων κυκλοφοριακών προβλημά¬ 
των. 

Συγκεντρώνει στοιχεία για έργα εξωραϊσμού της πόλης και φροντίζει 
αδιάκοπα για τον πλουτισμό του Δήμου μας με πράσινο καθώς και για 
τη δημιουργία όπου είναι δυνατόν νέων Κέντρων παιδικής χαράς και 
βοηθάει την Δ/νση του Δήμου στη διαμόρφωση συγκεκριμένων προτά¬ 
σεων για τον καταρτισμό των τεχνικών προγραμμάτων. 

Αξιοποιεί τις δυνατότητες προμήθειας φυτευτικού υλικού από Κρα¬ 
τικά φυτώρια. 

14. Υπηρεσία Έργων - Μελετών - Πολεοδομικών Εφαρμογών και 
Σχέδιο Πόλης: 

Συντάσσει μελέτες πλην των αρχιτεκτονικών για τα κάθε φύσης Δη¬ 
μοτικά έργα που εκτελούνται με αυτεπιστασία και τις σχετικές προς 
αυτό προμήθειες. 

Σχηματοποιεί σε μια μελέτη όπου απαιτείται τούτο, την αντίστοιχη 
ηλεκτρομηχανολογική και αρχιτεκτονική μελέτη για έργα της κατηγο¬ 
ρίας αυτής. 

Επιβλέπει και διεκπειραιώνει κάθε διαδικασία που αφορά την εκτέ¬ 
λεση των έργων ή προμηθειών τούτων, την οργάνωση συνεργείου, την 
ανάθεση σε εργολάβο, εγκατάσταση αυτού, έλεγχο της πιστής εφαρμο¬ 
γής της μελέτης ή των όρων των συμβάσεων για την ποιοτικά καλή και 
έντεχνη εκτέλεση των έργων. 

Την παρακολούθηση της κανονικής προόδου των εργασιών, την πα¬ 
ράδοση των υλικών, τη σύνταξη καταστάσεων ημερομισθίων, εκτέλεση 
διαφορών με τους εργολάβους ή προμηθευτές, τη σύνταξη και εισήγηση 
για έγκριση συγκριτικών πινάκων. 

Την τήρηση φακέλων έργων ή προμηθειών με όλα τα στοιχεία, σύμ¬ 
φωνα με τις διατάξεις του Νόμου «περί εκτέλεσης Δημοτικών και Κοινο¬ 
τικών έργων» και αρχειοθέτηση με σύστημα εύκολης ανεύρεσης, παρα¬ 
κολούθησης, ενημέρωσης και συμπλήρωσης. 

Παρέχει συνεχώς στο αρμόδιο Γραφείο τα απαραίτητα στοιχεία λογι¬ 
στικής παρακολούθησης των έργων καθώς και φάκελο με πλήρη στοι¬ 
χεία αμέσως μετά την ολοκλήρωση αυτών για τη διενέργεια παραλαβής 
και εκκαθάρισης. 

Παρακολουθεί συνεργαζόμενο με το αρμόδιο Γραφείο τις άδειες κα¬ 
τάληψης πεζοδρομίου με υλικά και ικριώματα που χορηγεί ο Δήμος για 
την ανέγερση οικοδομών από πλευράς ζημιών στις στρώσεις πεζοδρο¬ 
μίων, κρασπεδορείθρων και καταστρωμάτων οδών και ενημερώνει το 
Γ ραφείο τούτο για κάθε περίπτωση τέτοιας ζημίας με εκτίμηση της δα¬ 
πάνης αποκατάστασης για την επιβολή ανάλογης αποζημίωσης, ή πα¬ 
ρακράτηση ανάλογου ποσού από την κατατεθείσα εγγύηση. 


Συγκεντρώνει τις πληροφορίες και καταγγελίες για φθορές στα Δη¬ 
μοτικά έργα και επιμελείται της αμέσου επισκευής αυτών, ή της ένταξής 
τους σε πρόγραμμα γενικότερης αντιμετώπισης και παρέχει στοιχεία 
υπεύθυνα και κόστος στο αρμόδιο Γραφείο για το σχετικό καταλογισμό 
αποζημιώσεων του Δήμου. 

Τηρεί στοιχεία λογιστικής παρακολούθησης των έργων που εκτελού- 
νται από όλα τα Γραφεία του τμήματος. 

Δακτυλογραφεί και μονογραφεί όλες τις μελέτες, τα πρακτικά δια¬ 
γωνισμών, τις συμβάσεις, τους λογαριασμούς αναπροσαρμογής τιμών, 
τις εισηγήσεις εγκρίσεων μεταφορών και κάθε άλλης μεταβολής των πι¬ 
στώσεων και το πρωτόκολλο παραλαβής, πριν από τη θεώρηση και 
υπογραφή από τους αρμοδίους. 

Διενεργεί τις παραλαβές των έργων με βάση τους φακέλους περατω- 
θέντων έργων που παραλαμβάνει από τα Γραφεία του τμήματος και 
φορντίζει για την έκδοση αποφάσεων καταρτισμού των οικείων επιτρο¬ 
πών. 

Ελέγχει την πληρότητα των διαγραμμάτων που υποβάλλονται με αι¬ 
τήσεις τροποποίησης του ρυμοτομικού σχεδίου και παρέχει οδηγίες για 
την κατάλληλη συμπλήρωση αυτών από τους ενδιαφερομένους. 

Συντάσσει τα διαγράμματα τροποποίησης του ρυμοτομικού σχεδίου 
και αποφασίζονται από το Δήμο (οίκοθεν). 

Επιμελείται της εφαρμογής της διαδικασίας επέκτασης ή τροποποίη¬ 
σης των ρυμοτομικών σχεδίων, όπως δημόσιες ανακοινώσεις, κοινοποι¬ 
ήσεις, συγκέντρωση εκτάσεων, καταρτισμό φακέλου προς υποβολή στο 
Υπουργείο Δημοσίων Έργων με όλα τα στοιχεία και τις αποφάσεις του 
Δημοτικού Σχολείου κ.λπ. 

Συντάσσει εισηγήσεις προς το Δημοτικό Συμβούλιο για κάθε τροπο¬ 
ποίηση του ρυμοτομικού σχεδίου ως και τις ενστάσεις που σύμφωνα με 
τη νόμιμη διαδικασία υποβάλλονται, στις οποίες διατυπώνει υπεύθυνη 
γνώμη για την αναγκαιότητα και σκοπιμότητα και το δικαιολογημένο ή 
όχι αποδοχής αυτών, από πλευράς κοινού συμφέροντος. 

Παρακολουθεί την εξέλιξη της διαδικασίας επεκτάσεων ή τροποποιή¬ 
σεων ρυμοτομικών σχεδίων στο Υπουργείο Δημοσίων Έργων μέχρι 
ολοκλήρωσης αυτής με έκδοση Διατάγματος ή Υπουργικής απόφασης 
απόρριψης και ενημερώνει αντίστοιχα τη Διοίκηση. 

Εφαρμόζει σύστημα παρακολούθησης των υπέρ του Δήμου απαλλο¬ 
τριώσεων κάθε μορφής. 

Φροντίζει για την έγκαιρη εκδήλωση και μέσα στα χρονικά όρια που 
καθορίζονται από τις κείμενες διατάξεις των αναγκαίων ενεργειών του 
Δήμου σ’ όλες τις φάσεις της διαδικασίας των απαλλοτριώσεων μέχρι 
ολοκλήρωσης αυτού. 

Συλλέγει τ’ απαραίτητα στοιχεία για την εξακρίβωση της πραγματι¬ 
κής αξίας των απαλλοτριουμένων ακινήτων. 

Φροντίζει για τη συγκέντρωση, σωστή ταξινόμηση και αρχειοθέτηση 
των πάσης φύσεως διαγραμμάτων των διαφόρων Υπηρεσιών που ενδια¬ 
φέρουν το Δήμο, όπως πινακίδες ρυμοτομικού σχεδίου, διαγράμματα 
αποτύπωσης κοινοχρήστων εγκαταστάσεων, αεροφωτογραφίες δια¬ 
γραμμάτων και σχεδίων υπομετρικής διαμόρφωσης των κοινοχρήστων 
χώρων του Δήμου, ταφολογίων, διαγραμμάτων, τροποποίησης αυτών 
κ.λπ. 

Επιμελείται της καταλλήλου σήμανσης των παραπάνω στοιχείων 
ώστε να διατηρούνται πάντα ενήμερα ως προς τη μορφή που ισχύει εκά- 
στοτε. 

Αρχειοθετεί κατά κατηγορία τα διατάγματα, τις αποφάσεις που αφο¬ 
ρούν τις αρχικές διαμορφώσεις και τις μετέπειτα μεταβολές των παρα¬ 
πάνω διαγραμμάτων. 

Επιμελείται της χορήγησης στοιχείων σε κάθε αιτούντα για τη σω¬ 
στή εφαρμογή ρυμοτομίας και υψομετρικής διαμόρφωσης των χώρων 
του Δήμου, παρακολουθεί τη σωστή εφαρμογή αυτών. 

Χειρίζεται όλα τα θέματα που σχετίζονται με τις άδειες οικοδομών 
στο βαθμό που εμπίπτουν εκάστοτε στην αρμοδιότητα του Δήμου και 
την εφαρμογή ή τροποποίηση του Διοικητικών ορίων του Δήμου. 

Φροντίζει για τη σύνταξη των αρχιτεκτονικών μελετών όπου απαι¬ 
τούνται για Δημοτικά έργα, των τεχνικών προγραμμάτων του Δήμου, 
ως και για μέσα.που πρόκειται να προμηθευτεί ο Δήμος. 

Επιμελείται της συμπλήρωσης των φακέλων έκδοσης αδειών από τις 
αρμόδιες Αρχές για όσα Δημοτικά έργα χρειάζονται. 

Καταρτίζει όρους δημοπράτησης σε ό,τι αφορά αρχιτεκτονικές κατα¬ 
σκευές των έργων που δημοπρατούνται. 

Επιβλέπει τη σωστή εφαρμογή των αρχιτεκτονικών μελετών και επι¬ 
μελείται για την παροχή των αναγκαίων οδηγιών προς τους κατα¬ 
σκευαστές ή προμηθευτές. 

Συγκεντρώνει στοιχεία για έργα εξωραϊσμού της πόλης, διαμόρφω- 

σης των κοινόχρηστων χώρων. 

15. Υπηρεσίες Συντήρησης Εγκαταστάσεων και Δημοτικού Φωτι¬ 
σμού: 

Διεκπεραιώνει τις διαδικασίες προς τη ΔΕΗ για την εξασφάλιση του 
απαραιτήτου ηλεκτρικού ρεύματος στις κάθε φύσεως εγκαταστάσεις του 
Δήμου. 

Συγκεντρώνει στοιχεία για τις ηλεκτρολογικές εγκαταστάσεις κάθε 
φύσεως. Επισημαίνει τον βαθμό φθοράς αυτών και εισηγείται την 
έγκαιρη επισκευή τους. Παρακολουθεί την πλήρη λειτουργία του φωτι¬ 
σμού της πόλης και προβαίνει στην άμεση επισκευή κάθε βλάβης και 
αντικατάσταση λαμπτήρων κλ. υλικών που αχρηστεύονται. 

Παρακολουθεί τους λογαριασμούς της ΔΕΗ, επισημαίνει κάθε ανω¬ 
μαλία στην κατανάλωση, ελέγχει την αιτία της (ανωμαλίας και αναλαμ¬ 
βάνει τα αναγκαία μέτρα άρσης αυτής. 

Επιμελείται της εκτέλεσης των απαραιτήτων ηλεκτρολογικών και 
μεγαφωνικών εγκαταστάσεων και της λειτουργίας του εορταστικού φω¬ 
τισμού της πόλης κατά τις διάφορες γιορταστικές εκδηλώσεις και τελε¬ 
τές του Δήμου. 

Επιμελείται της συντήρησης όλων των Δημοτικών κτηριακών εγκα¬ 
ταστάσεων και γενικά όλες τις Δημοτικές εγκαταστάσεις τους είτε αυτές 
είναι επίγειες είτε υπόγειες. 

16. Υπηρεσία, Μηχανολογικό Κινήσεως και Συντηρήσεως Αυτοκι¬ 
νήτων: 

Παρακολουθεί την καλή λειτουργία και επιμελείται της επισκευής 
και συντήρησης των μηχανημάτων του Δήμου. 

Φροντίζει για την εξασφάλιση και διαφύλαξη του τροχαίου υλικού και 
των μηχανημάτων. 

Συγκεντρώνει στοιχεία για τις εγκαταστάσεις, τα αυτοκίνητα και τα 
μηχανήματα που χρησιμοποιεί ο Δήμος, επισημαίνει το βαθμό φθοράς 
αυτών και εισηγείται την έγκαιρη διόρθωση ή αντικατάστασή τους, πριν 
αποβούν επιζήμια για το Δήμο. 

Κρατάει τα υποχρεωτικά από το Νόμο βιβλία κινήσεως των οχημά¬ 
των και καταχωρεί σ’ αυτά τα αντοιλλακτικά, λάδια και υγρά καυσίμων 
που χρησιμοποιούνται. 

Εκδίδει τα δελτία κινήσεως όλων των οχημάτων, που χωρίς δελτίο 
δεν μπορούν να κινηθούν από τον τόπο στάθμευσής τους. 

Συντάσσει και επιδίδει στο Λογιστήριο τις καταστάσεις εργασίας των 
εργαζομένων κάθε μέρα και συνολικά κατά μήνα. 

17. Υπηρεσία Δημοτικών Σφαγείων - Νεκροταφείων: 

Φροντίζει για την καθαριότητα και ευπρεπισμό των Δημοτικών Σφα¬ 
γείων και των Νεκροταφείων του Δήμου. 

18. Υπηρεσία Κήπων και Δενδροστοιχιών: 

Φροντίζει ώστε οι δενδροστοιχίες να είναι από καλλωπιστικά δεν¬ 
δρύλλια και συγχρόνως να είναι εναρμονισμένα. 

Φροντίζει για την διατήρηση του πρασίνου της πόλης, την καθαριό¬ 
τητα των πρασίνων κοινόχρηστων χώρων καθώς και των χώρων της 
παιδικής χαράς. 

Φροντίζει για την επέκταση του πρασίνου και προβαίνει στην συντή¬ 
ρηση του πρασίνου που είναι ιδιόκτητο και έχει δοθεί στην κοινή χρήση. 

Κατά περιόδους ανανεώνει τους χρωματισμούς των οργάνων παιδι¬ 
κής χαράς σε συνεργασία με το γραφείο συντήρησης εγκαταστάσεων και 
Δημοτικού φωτισμού. 

Προβαίνει στην αντικατάσταση των φθαρέντων πάγκων και τα ελλεί- 
ποντα μέρη διαφόρων οργάνων ή αντικειμένων, και αντιμετωπίζει 
άμεσα κάθε φθορά πρασίνου, και σε περίπτωση συγκεκριμένης καταγ¬ 
γελίας για φθορά, καταλογίζει τη σχετική δαπάνη, εισηγούμενο στη Δ/ 
νση το οικονομικό κόστος της συγκεκριμένης ζημίας. 

Καταρτίζει πρόγραμμα επίκαιρης φύτευσης, σποράς με επιφάνειες 
γκαζόν, καταλλήλων φυτών για κάθε εποχή. 

Προστατεύει το πράσινο και τα φυτά με τον κατάλληλο και επίκαιρο 
ψεκασμό, για την καταπολέμηση των ασθενειών, των φυτών, λίπανση 
με τα κατάλληλα φυσικά ή τεχνικά λιπάσματα. 

Φροντίζει για την άσκηση κατάλληλης προπαγάνδας στο λαό της 
Ορεστιάδας ώστε να κινηθεί το ενδιαφέρον από την μια μεριά να επα¬ 
γρυπνεί ο ίδιος ο λαός για το πράσινο που υπάρχει και από την άλλη να 
ενδιαφέρεται άμεσα και σε συνεργασία με τη Δ/νση και του Γραφείου 
πρόγραμμα επέκτασης του πρασίνου, όπου δημιουργούνται κατάλληλοι 
Δημόσιοι ή ιδιωτικοί χώροι. 

Συνεργάζεται με το Γραφείο Προσωπικού για θέματα που αφορούν το 
εργατοκηπουρικό προσωπικό (Μισθολιγικά, άδειες, προσλήψεις, ασθέ- 
νειες). 

Φροντίζει για την οργάνωση ενός κατάλληλου χώρου, όπου θα είναι 
δυνατόν να δημιουργηθεί φυτωριακό υλικό που θα εξυπηρετεί τις ανά¬ 


γκες του Δήμου μας σε φυτικό υλικό. 

19. Υπηρεσία Καθαριότητας: 

Επιμελείται για την καθημερινή καθαριότητα της πόλης, με το τα¬ 
κτικό σκούπισμα των δρόμων και πλατειών, σύμφωνα με το πρόγραμμα 
που εκδίδει κάθε φορά ο Δήμαρχος. 

Προβαίνει στην αποκομιδή των απορριμμάτων από τα σπίτια και τα 
καταστήματα, και τη συγκέντρωση αυτών σε σημεία εκτός της πόλης 
που ορίζει η Υγειονομική Επιτροπή. 

Φροντίζει για τη διαφύλαξη του χώρου απορριμμάτων, για την καθα¬ 
ριότητα των Δημοτικών αποχωρητηρίων και την αποχέτευση των λι- 
μναζόντων υδάτων στα διάφορα σημεία της πόλης, καθώς και για τον 
καθαρισμό του Δημοτικού μεγάρου. 

20. Γραφείο Ειδικής Υπηρεσίας: 

Φροντίζει για την καθαριότητα, την κυκλοφορία και στάθμευση των 
οχημάτων, την οικοδόμηση, την αποχέτευση, την μόλυνση του περιβάλ¬ 
λοντος και την προστασία του υπόγειου υδατινού δυναμικού, εντός των 
ορίων του Δήμου. 

Ο έλεγχος για την καθαριότητα εκτείνεται σ’ όλους τους Δημοσίους 
Δημοτικούς και Κοινόχρηστους χώρους καθώς και σε τόπους αγοράς. 

Ο έλεγχος για την στάθμευση των πάσης φύσεως οχημάτων εκτείνε¬ 
ται τόσο στους χώρους ελεγχόμενης (με παρκόμετρα) στάθμευσης, όσο 
και σε χώρους εκτός αυτών. 

Για τον έλεγχο της οικοδόμησης το προσωπικό της ειδικής υπηρε¬ 
σίας δικαιούται να εισέρχεται σε αυλές, σε ανεγειρόμενες οικοδομές και 
πάσης φύσεως κτίσματα, σύμφωνα με τις ισχύουσες διατάξεις και να 
ελέγχει τις άδειες οικοδόμησης, καθώς και κάθε σχετική άδεια. 

Ο έλεγχος της αποχέτευσης περιλαμβάνει και την παρεμπόδιση επι- 
χωμάτωσης ή δόμησης της φυσικής ροής των χειμάρρων, τον έλεγχο 
των νερών που χύνονται στους χειμάρρους και ποταμούς για να μην πε¬ 
ριέχουν λύματα βιομηχανιών, επιχειρήσεων ή οικιών, τον έλεγχο για 
παράνομες συνδέσεις ακινήτων με υδροφόρους αγωγούς των ακαθάρ¬ 
των υδάτων, ή βρόχινων νερών καθώς και για παράνομες επεκτάσεις 
των αγωγών αυτών. 

Ο έλεγχος για τη μόλυνση του περιβάλλοντος εκτείνεται σε κάθε 
πηγή και αιτία παροδική ή μόνιμη που προκαλεί ρύπανση ή μόλυνση στο 
φυσικό περιβάλλον (γη, αέρα, ποτάμια, λίμνες, θάλασσες κ.λπ.). 

Στον έλεγχο υπόκεινται και οι εστίες καύσεως πάσης φύσεως κτιρίων 
(οικίες, ξενοδοχεία, καταστήματα, νοσοκομεία, βιοτεχνίας, βιομηχα¬ 
νίας κλπ.) καθώς και η ηχορύπανση. 

Ο έλεγχος για τη μόλυνση του περιβάλλοντος περιλαμβάνει και την 
ρύπανση από οσμές, από εγκατάλειψη στερεών αντικειμένων ή υπολειμ¬ 
μάτων σε δημοσίους και ιδιωτικούς χώρους, που δημιουργούνται από 
κάθε είδους δραστηριότητα. 

Η προστασία του υπόγειου υδατικού δυναμικού περιλαμβάνει και τον 
έλεγχο για την πρόληψη παράνανομου ανοίγματος πηγαδιών και εκτέ¬ 
λεση γεωτρήσεων, τον έλεγχο της υπεράντλησης του υπόγειου υδατικού 
δυναμικού, τον έλεγχο της παράνομης πώλησης, διάθεσης μεταφοράς ή 
αλλαγής χρήσεώς του, την προστασία από τη ρύπανση και μόλυνση 
τόσο των υπόγειων όσο και των επιφανειακών νερών. 

Άρθρο 8. 

Οι Προϊστάμενοι που επιλέγονται από το Υπηρεσιακό Συμβούλιο, το¬ 
ποθετούνται με απόφαση του Δημάρχου σε αντίστοιχου επιπέδου Οργα¬ 
νικές Μονάδες για τρία χρόνια. 

Οι τοποθετούμενοι ως Προϊστάμενοι εξακολουθούν να ασκούν τα κα- 
θήκοντά τους μέχρι την τυχόν επανεπιλογή τους ή την τοποθέτηση νέου 
Προϊσταμένου. 

Η επιλογή του Προϊσταμένου Δ/νσης Δημοτικών Υπηρεσιών θα γίνε¬ 
ται από υπαλλήλους του κλάδου ΠΕΙ Διοικητικού με βαθμό Α' και ελ¬ 
λείψει του κλάδου αυτού με βαθμό Α', από υπαλλήλους του κλάδου ΔΕΙ 
Διοικητικού με βαθμό Α’. 

Η επιλογή Προϊσταμένου Τμήματος Διοικητικού - Οικονομικού θα 
γίνεται από υπαλλήλους ΠΕΙ Διοικητικού ή ΔΕΙ Διοικητικού που θα 
έχουν τον Α' βαθμό. 

Η επιλογή Προϊσταμένου Τμήματος Τεχνικού - Περιβάλλοντος θα 
γίνεται από υπαλλήλους του κλάδου ΠΕ3 ή ΠΕ4 ή ΠΕ6 με βαθμό Α' 
και ελλείψει υπαλλήλων των ανωτέρω κλάδων με βαθμό Α' από υπαλ¬ 
λήλους του κλάδου ΤΕ3 Τεχνολόγων Πολιτικών Μηχανικών με βαθμό 
Α'. 

Τον Προϊστάμενο που απουσιάζει ή κωλύεται, (αναπληρώνει στα κα- 
θήκοντά του ο Προϊστάμενος της υποκειμένης οργανικής μονάδας, κατά 
σειρά που οι υποκείμενες οργανικές μονάδες αναφέρονται στον παρόντα 
οργανισμό. 

Άρθρο 9. 

Οι Προϊστάμενοι των Τμημάτων και Γραφείων, οφείλουν να παρί- 
στανται στις συνεδριάσεις του Δημοτικού Συμβουλίου και της Δημαρ¬ 
χιακής Επιτροπής, όταν πρόκειται να συζητηθούν θέματα της αρμοδιό- 
τητάς τους, ειδοποιούμενων από τον Προϊστάμενο της Δ/νσης των Δη¬ 
μοτικών Υπηρεσιών. 

Χρέη Γραμματέως στις από το Δημοτικό Συμβούλιο ή της Δημαρ¬ 
χιακής Επιτροπής συνιστώμενες Επιτροπές για την μελέτη διαφόρων 
Δημοτικών θεμάτων, εκτελούν οι Προϊστάμενοι των Υπηρεσιών στην 
αρμοδιότητα των οποίων υπάγονται οι υποθέσεις ή οι μόνιμοι αναπλη¬ 
ρωτές τους. 

Άρθρο 10. 

Τα του διορισμού, των καθηκόντων του περιορισμού του χρόνου ερ¬ 
γασίας της αστικής ευθύνης, των δικαιωμάτων, των αδειών, των μετα¬ 
βολών της υπηρεσιακής κατάστασης, των ηθικών αμοιβών, των πει¬ 
θαρχικών ποινών και της πιλύσεως της υπαλληλικής σχέσης των υπαλ¬ 
λήλων του Δήμου Ορεστιάδας που υπάγονται στον παρόντα οργανισμό, 
ρυθμίζονται από τις διατάξεις του Κώδικα Δημοτικών και Κοινοτικών 
Υπαλλήλων όπως αυτός τροποποιεί μεταγενέστερα με Νόμους και Π.Δ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 16 Μαρτίου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

-♦- 

Αριθ. 1175 (2) 

Σύσταση ίδιου Νομικού Προσώπου στην Κοινότητα Σάμης Ν. Κεφαλ¬ 
ληνίας με την επωνυμία «Σχολική Επιτροπή Νηπιαγωγείου Σάμης». 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Την αριθ. 45/89 απόφαση μας περί συστάσεως Νομικού Προσώ¬ 
που με την επωνυμία «Σχολική Επιτροπή Νηπιαγωγείου Σάμης» που 
δημοσιεύθηκε στο ΦΕΚ αριθ. 1874/90. 

2. Την αριθ. 11/92 απόφαση του Κοινοτικού Συμβουλίου Σάμης με 
την οποία ανακαλεί την αριθ. 45/89 απόφασή του περί σύστασης Νομι¬ 
κού Προσώπου με την επωνυμία «Σχολική Επιτροπή Νηπιαγωγείου 
Σάμης» και αποφασίσει για νέα σύσταση με την ίδια επωνυμία. 

3. Τις διατάξεις α) του άρθρου 187 του Π.Δ. 323/89) (Δ.Κ.Κ.), β) 
του άρθρ. 5 του Ν. 1984/40 «Για την Ακαδημία Αθηνών και άλλες εκ¬ 
παιδευτικές διατάξεις» και γ) του Π.Δ. 331/83 «Μεταβίβαση αρμοδιο¬ 
τήτων του Υπουργού Εσωτερικών τους Νομάρχες», αποφασίζουμε: 

1. Σύσταση ίδιου Νομικού Προσώπου με την επωνυμία «Σχολική 
Επιτροπή Νηπιαγωγείου Κοινότητας Σάμης». 

Η συνιστώμενη με την απόφαση αυτή Σχολική Επιτροπή διοικείται 
από 5μελές Διοικητικό Συμβούλιο αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο της Σχολικής 
Επιτροπής. 

β. Τον εκάστοτε Δ/ντή του Νηπιαγωγείου. 

γ. Από έναν Κοινοτικό Σύμβουλο με τον αναπληρωτή του οριζόμενο 
με απόφαση Συμβουλίου. 

δ. Από έναν εκπρόσωπο του Συλλόγου Γονέων και Κηδεμόνων του 
Νηπιαγωγείου. 

ε. Από έναν δημότη με τον αναπληρωτή του, οριζόμενο με απόφαση 
του Συμβουλίου. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της Κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο, τον Γραμματέα και τον Ταμία. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθμιας και 


Δευτεροβάθμιας Εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη στήριξή 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α. Η ετήσια επιχορήγηση του Κράτους. 

β. Η ετήσια επιχορήγηση της Κοινότητας Σάμης και των Κοινοτή¬ 
των που οι μαθητές τους ανήκουν στο Γυμνάσιο - Λύκειο Σάμης. 
γ. Κάθε είδους προσφορές, δωρεές, κληρονομιές και κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Κάθε νόμιμη πρόσοδο από την περιουσία κ.λ.π. 

6. Το Διοικητικό Συμβούλιο συνέρχεται για πρώτη φορά με έγγραφη 
πρόσκληση τουθ Προέδρου της Κοινότητας που καθορίζει βάσει των 
αποφάσεων των διαφόρων φορέων και την ονομαστική σύνθεση του Δ.Σ. 

7. Το Νομικό Πρόσωπο εκπροσωπείται στο Δικαστήριο και σε κάθε 
Δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Ανακαλούμε την προηγούμενη απόφασή μας αριθ. 45/89. 

Η παρούσα να δημοσιευθεί στην Εφημερίδα της Κυβερνήσεως. 

Αργοστόλι, 18 Μαρτίου 1992 

Ο Νομαρχών Δ/ντής 

ΜΙΧΑΗΛ ΡΑΓΚΑΣ 

-♦- 

Αριθ. Ε.2615 (3) 

Τροποποίηση και προσαρμογή του Οργανισμού Εσωτερικής Υπηρεσίας 
(Ο.Ε.Υ.) της Κοινότητας Βάθης Ν. Κιλκίς στις διατάξεις του Ν. 
1586/86. 

Ο ΝΟΜΑΡΧΗΣ ΚΙΛΙΣ 

Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν. 

1476/84 και 153 του ΔΚΚ (ΠΔ 76/85). ’ - , 

2. Τις διατάξεις του Ν. 1586/86 και Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν. 1586/86. 

4. Την 49/91 απόφαση του Κοινοτικού Συμβουλίου Βάθης που 
αφορά την τροποποίηση και προσαρμογή του Οργανισμού Εσωτερικής 
Υπηρεσίας της Κοινότητας στις διατάξεις του Ν. 1586/86. 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε τη 49/91 απόφαση του Κοιν/κού Συμβουλίου Βάθης 
που αφορά την τροποποίηση και προσαρμογή του Οργανισμού Εσωτερι¬ 
κής Υπηρεσίας της Κοινότητας Βάθης στις διατάξεις του Ν. 1586/86 
όπως αναλυτικά ορίζεται σ’ αυτή, ώστε η διάρθρωση και η διαβάθμιση 
των Υπηρεσιών της Κοινότητας να έχει ως εξής: 

1) ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΔΕ 
Κλάδος ΔΕΙ Διοικητικού 
Μία (1) θέση με βαθμούς Γ-Α. 

2) Κατηγορία ΥΕ 
Κλάδος ΥΕ16 

Μία (1) θέση εργάτη γεν. καθηκόντων με βαθμούς Δ-Γ και με αρμο¬ 
διότητες που προβλέπονται από τις διατάξεις του άρθρου 25 του Π.Δ. 
37α/87 (καταμέτρηση υδρομετρητών, αντικατάσταση λαμπτήρων 
εξωτ. φωτισμού, καθαριότητα κήπων και γενικά κάθε άλλη νόμιμη ερ¬ 
γασία που προβλέπεται από το ανωτέρω Π.Δ.). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 15 Μαρτίου 1992 

Με εντολή Νομάρχη 
Ο Διευθυντής 
ΒΑΣ. ΑΛΕΞΙΟΥ 

Αριθ. Ε.4998 (4) 

Σύσταση ίδιου Νομικού Προσώπου στην Κοινότητα Κομνηνών Ν. Κο¬ 
ζάνης με την επωνυμία «Σχολική Επιτροπή Δημοτικού Σχολείου - 
Νηπιαγωγείου της Κοινότητας Κομνηνών». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α/ 
110) και β) του άρθρου 187 του Δημοτικού και Κοινοτικού Κώδικα 
(Π.Δ. 323/1989/Α· 146). 

2. Την 11/1992 απόφαση του Κοινοτικού Συμβουλίου Κομνηνών 
του Νομού Κοζάνης για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Κομνηνών του Νομού Κοζάνης ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου - Νηπιαγωγείου». 

Η συνιστώμενη με την απόφαση αυτή σχολική επιτροπή διοικείται 
από 7μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδροτης Σχολικής 
Επιτροπής. 

β) Δύο Κοινοτικούς Συμβούλους. 

γ) Τον εκάστοτε Δ/ντή του Δημοτικού Σχολείου. 

δ) Τον εκάστοτε Δ/ντή του Νηπιαγωγείου. 

ε) Τον εκπρόσωπο του Συλλόγου Γονέων και Κηδεμόνων. 

στ) Ένα δημότη ή κάτοικο της Κοινότητας. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της Κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

3. Το Διοικητικό συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθμιας και 
Δευτεροβάθμιας Εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη στήριξή 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Κομνηνών. 
γ) Κάθε είδους προσφορές, δωρεές, κληρονομιές, κληροδοσίες. 

6. Το Νομικό Πρόσωπο εκπροσωπείται στο Δικαστήριο και σε κάθε 
Δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Κοζάνη, 18 Φεβρουάριου 1992 

Ο Νομάρχης κ.α.α. 

Ο Αναπληρωτής 
ΜΑΝΘΟΣ ΤΖΙΑΣΤΟΥΔΗΣ 


Αριθ. Ε.4989 (5) 

Σύσταση ίδιου Νομικού Προσώπου στην Κοινότητα Μικροβάλτου Ν. 
Κοζάνης με την επωνυμία «Σχολική Επιτροπή Δημοτικού Σχολείου 
- Νηπιαγωγείου Μικροβάλτου». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α/ 
110) και β) του άρθρου 187 του Δημοτικού και Κοινοτικού Κώδικα 
(Π.Δ. 323/1989/Α· 146). 

2. Την 12/1992 απόφαση του Κοινοτικού Συμβουλίου Μικροβάλ- 
του του Νομού Κοζάνης για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Μικροβάλτου του Νομού Κοζάνης 
ίδιο Νομικό Πρόσωπο με την επωνυμία «Σχολική Επιτροπή Δημοτικού 
Σχολείου - Νηπιαγωγείου». 

Η συνιστώμενη με την απόφαση αυτή σχολική επιτροπή διοικείται 
από 5μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας ή Κοιν. Σύμβουλο που θα 
ορίζεται από το Κοιν. Συμβούλιο, ως Πρόεδροτης Σχολικής Επιτροπής, 
β) Τον εκάστοτε Δ/ντή του Δημοτικού Σχολείου, 
γ) Τον εκάστοτε Δ/ντή του Νηπιαγωγείου, 
δ) Τον εκπρόσωπο τού Συλλόγου Γονέων και Κηδεμόνων, 
ε) Τον εκπρόσωπο του Συλλόγου Γονέων και Κηδεμόνων του Νηπ/ 
γείου. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της Κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

3. Το Διοικητικό συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθμιας και 
Δευτεροβάθμιας Εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη στήριξή 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Μικροβάλτου. 
γ) Κάθε είδους προσφορές, δωρεές, κληρονομιές, κληροδοσίες. 

6. Το Νομικό Πρόσωπο εκπροσωπείται στο Δικαστήριο και σε κάθε 
Δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Κοζάνη, 18 Φεβρουάριου 1992 

Ο Νομάρχης κ.α.α. 

Ο Αναπληρωτής 
ΜΑΝΘΟΣ ΤΖΙΑΣΤΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


